**FIAN Norge - Årsberetning 2021 korrigert 8.4**

**Årsmøtet 2021 for FIAN Norge ble gjennomført** 29. april 2021 med elektronisk deltagelse. Det var 13 stemmeberettigede med på møtet. Før møtet var det i henhold til vedtektene varslet om at et forslag om nedleggelse av FIAN Norge ville bli behandlet på møtet. Forslaget ble tatt tatt opp på årsmøtet, og falt med 13 mot 0 stemmer.

2021 har vært året vi har konsolidert en ny arbeidsform, der det vesentlige av innsatsen gjøres av styrets medlemmer, ad honorem. Aktivitetene har for en stor grad vært rettet inn mot politiske påvirkningsarbeid. Et minimum av administrative oppgaver, inkludert regnskapet og rapportering til myndighetene skjøttes av Orgpro, mot honorar.

**Styret:**

På årsmøtet ble følgende styre valgt:

**Styreleder:** Arvid Solheim, til 2023

**Styremedlemmer:**

Siri Damman, til 2022

Trond S Skarpeteig, til 2022

Aksel Tømte, til 2023

Guisela Camacho, til 2022

Siyamali Gananathan, til 2023
Ida Tidemann Andersen, til 2023
Lotte Liegmann, til 2023

**Varamedlemmer:**

Vilbjørg Meyer, til 2023

Elisabeth Ng Langdal, til 2022

 **Styrets arbeid**

FIAN Norge arbeidet i 2021 med følgende tema:

* Prosessen **omkring Food Systems Summit:** Denne prosessen, som var initiert av generalsekretær Guterres som en parallell prosess til CFS. Den pågikk i to år og kulminerte i den s.k. pre-summit i Roma i juli, og resultatene derfra ble bekreftet på FNs generalforsamling i september. FIAN International var skeptisk til hele prosessen og valgte å holde seg borte, sammen med resten av CSM (CFS’s Civil Society Mechanism) mens FIAN Norge bestemte seg for å forsøke en konstruktiv tilnærming, for å fremme generelle menneskerettighetshensyn og spesielt retten til mat. Styreleder deltok på de konsultasjonsmøter som utenriksdepartementet gjennomførte, og understreket der viktigheten av at retten til mat ikke «utvannes» eller usynliggjøres. Styreleder var co-chair i en arbeidsgruppe som organsierte en rekke initiativer som brukte et rettighetsperspektiv for å redusere sult og under/feilernæring, og i løpet av prosessen ble det også utviklet et tett internasjonalt samarbeid med urfolks-initiativ. Arbeidsgruppen hadde som utgangspunkt narrativet Universal Food Access, som beskriver mat som mer enn en handelsvare, som er det fremherskende narrativet i dag, - men heller som en rettighet, et fellesgode, og et samfunnsansvar. UFA ble presentert på FSS som en del av den sk Resilience Session, hvor man også snakket om klimatilpasning og matsikkerhet, og konflikt og matsikkerhet. FIAN Norges medlem Wenche Bart Eide var blant de som presenterte UFA. Imidlertid fikk UFA liten øvrig oppmerksomhet på pre-summiten, noe som egentlig er ganske typisk for temaer som fokuserer på rettighetsperspektivet. UFA fikk heller ikke stor støtte på hovedforsamlingens møte om matsystemer, men vi gledet oss over at statsminister Erna Solberg begynte sitt innlegg med en referanse til retten til mat, - kanskje som en konsekvens av de innspill FIAN Norge (og andre) hadde kommet med til norkse forhandlere i prosessen.
* **FoodSystems4People.org** var en prosess og et arrangement som ble gjennomført av CSM parallelt men uavhengi av FSS. En rekke online seminarer ble gjennomført samtidig som FSS pågikk, og vi gjennomførte et online seminar i samarbeid med en gruppe fra New York som heter Just Food. De fremmer Community Supported Agriculture. Det var også deltagelse av The Hub for Indigenous Food Systems og SocialProtection.org.
* CFS bekreftet på et møte i februar de nye Guidelines Voluntary Guidelines for Food Systems and Nutrition for og FIAN fulgte møtet.
* Et leserbrev om Universal Food Access og viktigheten av urfolks matsystemer ble skrevet i samarbeid med Wench Barth Eide og kom på trykk i Nationen i oktober.
* En gruppe innen styret har jobbet med ernæring blant eldre på institusjoner. FN har tidligere uttalt at Norge må innføre umiddelbare tiltak for å forebygge akutt underernæring blant eldre i helse- og omsorgsinstitusjoner. I fjor gikk vi gjennom regjeringens nye strategi for ernæring hos eldre og det var blant annet tydelig at det ble satt av lite penger til å gjennomføre denne planen. Gruppen har hatt et møte med Helsedirektoratet. Under det møte ble det tydelig at vi var nødt til å snakke med Helse og omsorgsdepartementet, og det er under forberedelse.
* Styret har nså vidt begynt en prosess for "kompetansebygging" på The Declaration on the Rights of Peasants (UNDROP). Man har hatt en orientering med Hans Morten Haugen, og etablert kontakt med internasjonalt utvalg i Norsk Bonde- og Småbrukarlag.
* Samarbeidsprosjektet med FIAN Portugal om ETO situasjonen for Portugal ble endelig sluttført, og Final Report presentert av FIAN Portugal til de bevilgende myndigheter. Den rapporten er ikke godkjent enda, noe som betyr at FIAN Norge enda har ca 700 € til gode. Ikke helt tilfredsstillende økonomisk styring med prosjektet medførte at vi brukte mer penger på prosjektet enn budsjettert. Prosjektet har gitt oss verdifull erfaringer.
* I 2021 gjennomførte FIAN Norge for første gang en sk Thesis Award, der det ble lyst ut en pris på kr 5000 til en kandidat som har presentert en master eller bachelor-oppgave opå et for FIAN relevant tema. Sabina Kuraj fikk prisen for sin oppgave om Quality Turn i agribusiness i Norge, med vekt på forholdene for økologisk, biodynamisk og lokale produsenter. Prisen ble delt ut i 2022.
* Vi har vært ganske aktiv på sosiale medier og spredd informasjon om retten til mat-saker og andre aktualiteter. ‘
* FIAN har deltatt i Forum for Utvikling og Miljø sine arbeidsgrupper på matsikkerhet og oppfølging av bærekraftsmålene, og gitt innspill og bidrag i det politiske påvirkningsarbeidet i Forum Deltagelsen i Forum er av uvurderlig betydning for FIAN; som en liten organsisasjon for tilgang til informasjon fra hele bredden av sivilsamfunnet i Norge, og deltar i de viktige politiske diskusjonene.
* Før jul ble det gjennomført en epost-kampanje til adresselista, og den innbrakte ca 5000 kr.
* På et styremøte i FIAN International i juni ble det fattet et vedtak om å ettergi en veldig gammel og kontroversiell gjeldspost som FIAN Norge har hatt til FIAN I. Dette styrker vår regnskapsmessige egenkapital betydelig.

**Økonomi og organisasjon**

* Administrativt: Regnskap og kontakt med Brønnøysund, Momsregisteret mm ivaretas av Orgproff.

Driftsinntekter: 64 800

Driftskostnader: 109 585

Ordinært resultat viser et underskudd på 44 785

**Egenkapital: 261 202**

FIAN Norge har ikke noe sekretariat, og det er det første året i manns minne at organisasjonen ikke har mottatt noen prosjektmidler. Gjennom året har Gaute Gulliksen fra OrgPro, tatt seg av den daglige administrasjon av FIAN Norge, og ført regnskapet og medlemsregisteret. For dette mottok OrgPro i 2021 et honorar på kr 48 750.

**Medlemstall:**

FIAN Norge hadde i 2021 125 betalende medlemmer. Alle medlemmer og tidligere aktivister fikk to henvendelser på epost gjennom året, og før jul ble det gjennomført en epostkampanje som ga et akseptablet resultat.

**Fortsatt drift**

Årsberetningen er avlagt under forutsetning om fortsatt drift. Det bekreftes at denne forutsetningen er tilstede. FIAN Norges økonomiske og finansielle stilling kan beskrives som stabil, man har tilpasset seg en arbeidsform uten et betalt sekretariat. Virksomheten fokuserer i hovedsak på policy-arbeid, en arbeidsform som ikke medfører store kostnader. Driftsutgiftene er svært begrenset, og målet er at vi neste år vil gå i balanse, og slipper forbruk av egenkapitalen.

Oslo, 07.04.2021